Suchinthana/ta-wikipedia huggingface dataset:
நாதம்

நாதம் என்பது இசைக்கு மிக முக்கியமானது என்பதுடன் இசைக்கு ஆதாரமானதும் ஆகும். காதிற்கு இனிமையைத் தரும் த்வனி, நாதம் என்று அழைக்கப்படும். நாதத்தினிலிருந்து சுருதிகளும், சுருதிகளிலிருந்து ஸ்வரங்களும், ஸ்வரங்களிலிருந்து இராகங்களும் உற்பத்தியாகின்றன.

நாதத்தின் வகைகள் 
நாதம் இரு வகைப்படும்.
 ஆகத நாதம்.
 அனாகத நாதம்.

ஆகத நாதம் 
மனிதனுடைய முயற்சியால் உற்பத்தியாக்கப்படும் நாதம் ஆகத நாதம் ஆகும். நாம் கேட்கும் சங்கீதம், பாடும் சங்கீதம், வாத்தியங்களில் வாசிக்கப்படும் சங்கீதம் முதலியவைகள் எல்லாம் ஆகத நாதத்தைச் சேர்ந்தவையாகும்.

மேலும் இந்நாதம் மூன்று வகைகளாகப் பிரிக்கப்படும்,

 ப்ராணி சம்பவ நாதம்
	
அதாவது உயிருள்ள தேகத்திலிருந்து உற்பத்தியாகும் நாதம். உ+ம் : வாய்ப்பாட்டு

 அப்ராணி சம்பவ நாதம்
	
அதாவது வஸ்துகளாகிய வீணை போன்ற தந்தி வாத்தியங்களினின்று உற்பத்தியாகும் நாதம்.

 உபய சம்பவ நாதம்
	
அதாவது உயிருள்ள பிராணிகளின் ஸஹாயத்தைக் கொண்டு மூங்கிலைப் போன்ற வஸ்துக்களில் உற்பத்தியாக்கப்படும் நாதம். கட்டைகளைக் கொண்டு செய்யப்பட்ட குழல், நாதசுவரம் போன்ற கருவிகளினின்று உண்டாக்கப்படும் நாதம் இதற்கு உதாரணமாகும்

அனாகத நாதம் 
மனிதனுடைய முயற்சியின்றி இயற்கையிலேயே கேட்கப்படும் நாதம். இது யோகிகளாலும், சித்தர்களாலும் மட்டும் அறியக்கூடியது. தியாகராஜ சுவாமிகள் ஒரு சிறந்த நாத யோகியாக கருதப்படுகிறார். அனாகத நாதத்தை உணர்ந்து தனது அனுபவங்களை "ஸ்வர ராக ஸூதாரஸ" போன்ற கிருதிகளில் வெளியிட்டிருக்கின்றார்.

மேற்கோள்கள்

கருநாடக இசை
வாகதீச்வரி

வாகதீச்வரி கருநாடக இசையின் 34 வது மேளகர்த்தா இராகமாகும். அசம்பூர்ண மேள பத்ததியில் 34 வது இராகத்திற்கு போகாச்சாயாநாட என்று பெயர்.

இலக்கணம்

 ருது என்றழைக்கப்படும் 6 வது வட்டத்தில் (சக்கரத்தில்) 4 வது இராகம்.
 இந்த இராகத்தில் ஷட்ஜம், ஷட்சுருதி ரிஷபம்(ரி3), அந்தர காந்தாரம்(க3), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகிறன.
 சர்வஸ்வர கமக வரிக ரக்தி ராகம். எப்பொழுதும் பாடலாம்.

சிறப்பு அம்சங்கள்
 ஷட்சுருதி ரிஷபம் கம்பிதமாக இசைக்கப்பட வேண்டும்.
 விவாதி மேளம் (பகை ஸ்வரங்களைக் கொண்ட மேளம்).
 இதன் மத்திமத்தை பிரதி மத்திமமாக மாற்றினால் இராகம் நாசிகாபூஷணி (70) ஆகும்.
 வாகதீச்வரி மேளத்தின் மத்திமத்தை கிரக பேதம் செய்தால் நாகாநந்தினி (30) மேளமும், தைவதத்தை கிரக பேதம் செய்தால் பவப்பிரியா (44) மேளமும் தோன்றுகிறன (மூர்ச்சனாகாரக மேளம்).

உருப்படிகள்

ஜன்ய இராகங்கள்
வாகதீச்வரியின்  ஜன்ய இராகங்கள் இவை.

 பானுமஞ்சரி
 சாயாநாட
 மகதி
 மோகனாங்கி
 முரளி

மேற்கோள்கள்

மேளகர்த்தா இராகங்கள்
சுபபந்துவராளி

சுபபந்துவராளி இராகம் கருநாடக இசையின் 45 வது மேளகர்த்தா இராகமாகும். அசம்பூர்ண பத்ததியில் இந்த இராகத்திற்கு சிவபந்துவராளி என்ற பெயர் கொடுக்கப்பட்டுள்ளது. இந்துஸ்தானி இசையில் தோடி தாட் என்று பெயர்.

இலக்கணம்

 வசு எனப்படும்  8 வது சக்கரத்தில் 3 வது மேளம்.
 இந்த இராகத்தில் ஷட்ஜம், சுத்த ரிஷபம்(ரி1), சாதாரண காந்தாரம்(க2), பிரதி மத்திமம்(ம2), பஞ்சமம், சுத்த தைவதம்(த1), காகலி நிஷாதம்(நி3) ஆகிய சுரங்கள் வருகிறன.

சிறப்பு அம்சங்கள்
 காந்தாரத்தை அசைக்காமல் பாட வேன்டும்.
 கருணை சுவையை வெளிப்படுத்தும் இராகம். எப்பொழுதும் பாடலாம்.
 இது தேனுக இராகத்தின் நேர் பிரதி மத்திம இராகம் ஆகும்.
 இது ஒரு மூர்ச்சனாகாரக மேளம்.
 கிரக பேதத்தின் வழியாக இந்த மேளத்தின் தைவதத்தை ஷட்ஜமாகக் கொண்டால் சலநாட்டை (36) என்ற மேளம் ஒலிக்கும்.

உருப்படிகள்
 கிருதி	: கலந்து கொள்வேன்	: மிஸ்ர சாபு	: முத்துத் தாண்டவர்.
 கிருதி	: வேலனே வேறே		: மிஸ்ர சாபு	: கோடீஸ்வர ஐயர்.
 கிருதி	: சிந்தைக் கனவில்		: ஆதி		: சுத்தானந்த பாரதியார்.
 கிருதி	: எந்நாளூஊரக			: மிஸ்ர சாபு	: தியாகராஜர்.
 கிருதி	: சிறி சத்ய			: திஸ்ர ஏகம்	: பெரியசாமி தூரன்.

ஜன்ய இராகங்கள்
சுபபந்துவராளியின் ஜன்ய இராகங்கள் இவை.

 பானுகீரவாணி
 ராமகலி
 நடனவேளாவளி
 ரத்னகர்ப்ப
 புஷ்கரணி
 மாயாதாரிணி
 அம்போதம்
 நாட்டிகா

மேற்கோள்கள்

மேளகர்த்தா இராகங்கள்
காமவர்த்தனி

காமவர்த்தனி கருநாடக இசையின் 51 வது மேளகர்த்தா இராகம். இவ்விராகமே பந்துவராளி என்றும் அழைக்கப்படுகின்றது. அசம்பூர்ன மேள பத்ததியில் காசிராமக்கிரியா என்றழைக்கப்பட்டது. இந்துஸ்தானி இசையில் பூர்வி தாட் என்று பெயர்.

இலக்கணம்

 பிரம்ம எனப்ப்டும் 9 வது சக்கரத்தில் 3 வது மேளம்.
 இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகிறன.

சிறப்பு அம்சங்கள்
 இது ஒரு பழமையான இராகம்.
 காந்தாரத்தை அசைக்காமல் பாட வேன்டும்.
 கருணைச் சுவையை வெளிப்படுத்தும் இராகம். எப்பொழுதும் பாடலாம்.
 தாரச்தாயி காந்தாரத்திற்கு மேல் சஞ்சாரம் காண்பதரிது.
 ஜண்டசுர வரிசைப் பிரயோகங்கள், தாட்டு சுரப்பிரயோகங்கள், பிரத்தியாகத கமகங்கள் இந்த இராகத்திற்கு அழகைக் கொடுக்கின்றன.
 பண்டைத்தமிழிசையில் "சாதாரிப்பண்" என்றழைக்கப்பட்டது. "நட்டராகம்" என்றும் அழைக்கப்பட்டது. 
 மாயாமாளவகௌளையின் நேர் பிரதி மத்திம இராகம் ஆகும்.
 மூர்ச்சனாகாரக மேளம். இந்த இராகத்தின் நிஷாத மூர்ச்சனை கனகாங்கி என்ற முதல் மேளமாகும்.

உருப்படிகள்
 கிருதி	: ஈசனே கோடி	: மிஸ்ர சாபு	: முத்துத் தாண்டவர்.
 கிருதி	: ரகுவர நன்னு	: ஆதி		: தியாகராஜர்.
 கிருதி	: குஞ்சித பதத்தை	: ரூபகம்	: கோபாலகிருஷ்ண பாரதியார்.
 கிருதி	: சிவ சிவ என	: மிஸ்ர சாபு	: தியாகராஜர்.
 கிருதி	: விசாலாட்சம்	: மிஸ்ர சாபு	: முத்துஸ்வாமி தீட்சிதர்.

ஜன்ய இராகங்கள்
காமவர்த்தனியின் ஜன்ய இராகங்கள் இவை.

 மந்தாரி
 தீபகம்
 போகவசந்தம்
 கனகரசாளி
 கமகப்பிரியா
 இந்துமதி
 ஹம்சநாராயணி
 ஜடானப்பிரியா
 கல்தவப்பிரியா
 கமலாப்தம்

திரையிசைப் பாடல்கள்
காமவர்த்தனி இராகத்தில் அமைந்த திரையிசைப் பாடல்கள்:
 ஏழு ஸ்வரங்களுக்குள் - அபூர்வ ராகங்கள் (ஒரு புறம் பார்த்தால் என்ற வரிகளைத் தவிர)
 நின்னைச் சரணடைந்தேன் - பாரதி

மேற்கோள்கள்

மேளகர்த்தா இராகங்கள்
கீதம்

கீதம் அப்பியாச கானத்தைச் சேர்ந்த உருப்படிகளில் மிகவும் எளிதானது. கீதங்கள் ஒரே காலத்தில் அமைந்திருக்கும். பல்லவி, அனுபல்லவி, சரணம் என்னும் அங்க வித்தியாசங்கள் கீதங்களில் இல்லை. சங்கதிகளும் கடினமான வக்ர பிரயோகங்களும் வராது சுலபமான நடையிலே அமைந்திருக்கும். கீதத்தில் அமைந்திருக்கும் பொருளற்ற அ, ஐ, ய, இய, திய்ய, வாஇய முதலிய சொற்கள் கீதாலங்கார சொற்கள் என்றும் மாத்ருகா பதங்கள் என்றும் சொல்லப்படும். சங்கீத அப்பியாச முறைகளில் அலங்காரத்திற்குப் பின்னர் கீதங்கள் கற்பிக்கப்படும். கீதங்கள் 2 வகைப்படும்.
 சஞ்சாரி கீதம்.
 இலட்சண கீதம்.

சஞ்சாரி கீதம் 
சஞ்சாரி கீதமானது இராகத்தின் களையைத் தெளிவாக உணர்த்தும். இதன் சாகித்தியம் தெய்வத்துதியாகவும் பல புதுப்புதுக் கருத்துக்களை உணர்த்தும் சாகித்தியங்களைக் கொண்டு அமைந்திருக்கும். சில கீதங்கள் பெரியோரைப் புகழ்வதாக அமைந்திருக்கும். இதற்கு அங்க வித்தியாசங்கள் இல்லை. இதனைச் சாமானிய கீதம் என்றும், சாதாரண கீதம் என்றும், லஷிய கீதம் என்றும் அழைப்பர்.

உ+ம்:
கணாநாத	:மாயாமாளவகௌளை.

வரவீணாம்	:மோகனம்.

சஞ்சாரி கீதம் இயற்றியோர்: புரந்தரதாசர், இராமாத்யர்.

இலட்சண கீதம் 
இக்கீதம் தெய்யவத்அதாவது அதன் ஆரோகணம், அவரோகணம், அன்னிய ஸ்வரம், கான காலம் (பாடும் நேரம்), ரசம் போன்றவற்றைக் கொண்டிருக்கும். துதியாக இல்லாது எந்த இராகத்தில் இயற்றப்பட்டுள்ளதோ அவ்விராகத்தின் இலட்சணத்தை சாகித்தியத்தில் விளக்கியிருக்கும். இலட்சண கீதம்,

 இராகாங்க ராக இலட்சண கீதம்
 ஜன்னிய இராக இலட்சண கீதம்
என இரு வகைப்படும். ராகாங்க ராக இலட்சண கீதங்களில் அங்க வித்தியாசங்கள் உண்டு. அவையாவன:

 சூத்திர காண்டம்
 உபாங்க காண்டம்
 பாஷாங்க காண்டம்.
இக்கீதங்களின் உதவியால் இராகங்களின் லட்சணத்தை அறியலாம்.

உ+ம்:
ஆரபிப்பண்ணின்		:ஆரபி.

முகாரி ராகம்		:முகாரி.

இலட்சண கீதம் இயற்றியோர்: வெங்கடமகி, கோவிந்த தீட்ஷிதர், பைடாலகுருமூர்த்தி சாஸ்திரிகள்.

உருப்படிகள்
கிட்டு

சதாசிவம் கிருஸ்ணகுமார் (ஆங்கிலம்: Sathasivam Krishnakumar; 2 சனவரி 1960 – 16 சனவரி 1993) என்னும் இயற்பெயர் கொண்ட கேணல் கிட்டு இவர் விடுதலைப் புலிகளின் முக்கிய தளபதிகளில் ஒருவராவார். இவர் தனது பதினெட்டாவது வயதில் 1979 ஆம் ஆண்டு தமிழீழ விடுதலைப் போராட்டத்தில் தன்னை இணைத்துக் கொண்டார்.

வாழ்க்கைச் சுருக்கம் 
சதாசிவம் கிருஸ்ணகுமார் என்னும் இயற்பெயர் கொண்ட இவர் வெங்கிட்டு எனப் பெயர் மாற்றம் பெற்று, பின்னர் கேணல் கிட்டு என தோழர்களால் செல்லமாக அழைக்கப்பட்டார். இவர் இலங்கையின் வல்வெட்டித்துறையில் சனவரி 2, 1960 ஆம் ஆண்டு அன்று சதாசிவம், ராஜலட்சுமி இணையர்க்கு மகனாகப் பிறந்தார். இவரது தந்தைக்கு வல்வெட்டித்துறையில் ஒரு அச்சகம் இருந்தது. இவருடையத் தாயார் யாழ்ப்பாணத்தில் இலங்கைத் தமிழ் அரசுக் கட்சி (Ilankai Thamil Arasu Kadchi) என்னும் அரசியல் கட்சியின் மகளிர் பிரிவின் தலைவராக இருந்தார். 
இவர் வேலுப்பிள்ளை பிரபாகரனின் நெருங்கிய உறவினர் ஆவார். கிட்டு, 1991 ஆம் ஆண்டு கொழும்பில் போர் நிறுத்த காலத்தில் தனது காதலியான சிந்தியாவை திருமணம் செய்து கொண்டார். சிந்தியா ஒரு மருத்துவக் கல்வி மாணவி ஆவார். இவர்களுக்கு குழந்தைகள் இல்லை.

போராட்ட வரலாறு 
தமிழீழ விடுதலைப் புலிகள் தலைவர் வேலுப்பிள்ளை பிரபாகரனிடம் இராணுவப் பயிற்சி பெற்றார். 1983 ஏப்ரல் 7 இல் விடுதலைப் புலிகளின் தாக்குதல் அணியில் கிட்டு இரண்டாவது பொறுப்பாளராக நிலையுயர்த்தப்பட்டார். அதன் பின்னர் உள்ளூராட்சித் தேர்தலை பகிஸ்கரிக்கும் பொருட்டு யாழ்ப்பாணம், கந்தர்மடம் வாக்குச்சாவடியில் இராணுவம் மீது நடத்தப்பட்ட தாக்குதல், ஜூலை 23 இல் இராணுவ வாகனங்கள் மீது நடத்தப்பட்ட திருநெல்வேலிக் கண்ணி வெடித்தாக்குதல் என்பனவற்றிலும் கலந்து கொண்டார்.

1983 இன் இறுதிக் காலத்தில் இந்தியாவுக்குப் பயிற்சிக்காகச் சென்ற இயக்கத்தின் முதல் குழுவில் கிட்டு இடம் பெற்றார். பயிற்சியை முடித்து தமிழீழம் வந்த கிட்டு 1984 மார்ச் 2 அன்று நடைபெற்ற குருநகர் இராணுவமுகாம் தாக்குதல் உட்பட்ட பல்வேறு தாக்குதல்களில் முக்கிய பங்கு வகித்து நெறிப்படுத்தினார். அதே நேரம் யாழ். மாவட்டத் தளபதியாக இருந்த கேப்டன் பண்டிதர் 1985 ஜனவரி 9 தில் போரினால் மரணமடைய அவரின் இடத்திற்கு கிட்டு நியமிக்கப்பட்டார். யாழ். மாவட்டத் தளபதியானவுடன் யாழ். காவல் நிலையத் தாக்குதலுக்குப் பொறுப்பேற்று நடத்தி, அங்கிருந்த பெருந்தொகையான ஆயுதங்களைக் கைப்பற்றினார். 1987 மார்ச் இறுதியில் கைக்குண்டுத் தாக்குதலினால் தனது இடதுகாலை இழந்தார். இந்திய-இலங்கை ஒப்பந்த காலத்தில் தனது சிகிச்சைக்காக இந்தியா சென்றார் கிட்டு. கிட்டுவை இந்திய அரசு வீட்டுக்காவலிலும், சென்னை மத்திய சிறையிலும் கைதியாக அடைத்து வைத்திருந்தது. இந்திய அரசு அவரை தமிழீழத்தில் விடுதலை செய்தது.

1989 இல் இலங்கை அரசுடன் பேசுவதற்கு கொழும்பு சென்ற குழுவில் அங்கம் வகித்த கிட்டு விடுதலைப் புலிகளின் வெளிநாட்டுப் பிரிவுப் பொறுப்பாளராக அங்கிருந்தபடியே லண்டன் சென்றார். பின்னர் லெப். கேணல் குட்டிசிறி உட்பட 10 பேருடன் குவேக்கர்ஸ் இன் சமாதானச் செய்தியுடன் சர்வதேச கடற்பரப்பினூடாக எம்.வி அகத் என்ற கப்பலில் தமிழீழம் திரும்புகையில் இந்தியக் கடற்படையால் சுற்றி வளைக்கப்பட்ட போது கப்பலை வெடிக்க வைத்து கொல்லப்பட்டார்.

இவற்றையும் பார்க்க 
 தமிழீழ விடுதலைப் புலிகளின் மாவீரர்கள் பட்டியல்

மேற்கோள்கள் 

விடுதலைப் புலிகளின் போராளிகள்
விடுதலைப் புலிகளின் தலைவர்கள்
1960 பிறப்புகள்
1993 இறப்புகள்
கீர்த்தனை

கீர்த்தனை இறை இசைப் பகுதியைச் (வைதீக கானத்தை) சேர்ந்தது. சாகித்யம் இறைவன் அல்லது இறைவியைப் புகழ்வதாகவோ அல்லது அவர்களிடம் மன்னிப்பு வேண்டுவதாகவோ பக்தி நிரம்பியதாக இருக்கும். புராண நிகழ்ச்சிகளைப் பற்றியும் பக்தர்களின் உணர்ச்சிகளைத் தெரிவிப்பதாகவும் இருக்கலாம். எனவே கீர்த்தனைகளில் சுரப்பகுதியை (தாதுவை) விட சொற்பகுதியே (மாதுவே) முக்கியமானது என்று கருதப்படுகிறது.

இதன் அங்கங்கள்
கீர்த்தனைக்குப் பிறகு தான் கிருதி என்ற இசைவடிவம்  தோன்றியது. கீர்த்தனைக்குப் பல்லவி, அனுபல்லவி, சரணம் என்ற மூன்று பகுதிகள் உண்டு. இந்த சரணங்கள் எல்லாம் ஒரு வகையான சுரப் பகுதியைக் கொண்டிருக்கும். சில சமயங்களில் பல்லவிக்குரிய சுரப்பகுதியே சரணத்திற்கும் பயன்படுத்தப்படுகிறது.

இதன் தன்மை
சாதாரண இசையறிவு உள்ளவர்களும் கீர்த்தனைகளைப் பாட இயலும். ஏனெனில் அவை எளிமையான, பழக்கமான இராகங்களில் அமைக்கப்பட்டவையாகவும், பலர் சேர்ந்து பாட ஏற்றதாகவும் இருக்கும்.

கீர்த்தனைகளை இயற்றியோர்
 தியாகராஜர்
 முத்துசாமி தீட்சிதர்
 சியாமா சாஸ்திரிகள்
 நரசிங் மேத்தா
 புரந்தரதாசர் 
  ராமதாசா்
 தாள்ளபாக்கம் சின்னையா
 நாராயண தீர்த்தர்
 கிரிராஜ கவி
 சதாசிவப் பிரம்மேந்திரர்
 விஜயகோபாலஸ்வாமி
 இராமச்சந்திர யதீந்திரா
 சாரங்க பாணி
 முத்துத் தாண்டவர்
 அருணாசலக் கவிராயர்
 கவிக்குஞ்சரபாரதி
 கோபாலகிருஷ்ண பாரதி - நந்தனார் சரித்திரம்
 கோடீஸ்வர் ஐயர்
 வேதநாயகம் பிள்ளை
 சுத்தானந்தபாரதி

மேற்கோள்கள்

உருப்படிகள்
கருநாடக இசை
பக்தி இயக்கம்
கீர்த்தனைகள்
முகல்-இ-அசாம்

முகல்-இ-அசாம் இத்திரைப்படம் 1960 ஆம் ஆண்டு வெளிவந்த இந்துஸ்தானி மொழித் திரைப்படமாகும்.இத்திரைப்படம் ஒன்பது வருடங்களின் படப்பிடிப்புகளின் பின்னர் வெளியிடப்பட்டது குறிப்பிடத்தக்கது.வெளியிடப்பட்ட ஆரம்பத்தில் வரவேற்பைப்பெறாத இத்திரைப்படம் பின்னால் வரவேற்புக்குள்ளானது.

வகை 
வரலாற்றுப்படம் / காதல்படம்

கதை 

அக்பரின் ஆட்சிக்காலத்தில் நடைபெறும் இத்திரைக்கதையில் அக்பரின் மகனான சலீம் நடனமாடும் பெண்ணான அனார்க்கலியைக் காதலிக்கின்றார்.இதனை எதிர்க்கும் அக்பர் மகனுடன் போர் புரிநது பின்னர் மகனைக் கொல்வதற்காக ஆயத்தம் செய்யும்பொழுது மன்னர் தனது மனதை மாற்றுகின்றார்.

1960 இந்தித் திரைப்படங்கள்
வரலாற்றுத் திரைப்படங்கள்
காதல் திரைப்படங்கள்
1960 திரைப்படங்கள்
அக்பர்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்திய இந்தித் திரைப்படங்கள்
வீர்-சாரா

வீர்-சாரா திரைப்படம் 2004 இல் வெளிவந்த ஹிந்தித் திரைப்படமாகும்.இத்திரைப்படத்தின் கதாநாயகனாக ஷாருக்கானும் நாயகியாக ராணி முகர்ஜியும் நடித்திருப்பது குறிப்பிடத்தக்கது.

வகை 
நாடகப்படம் / காதல்படம்

கதை 

பாக்கிஸ்தானியப் பெண்ணான சாரா ஹாயத் கான் (பிரீத்தி சிந்தா) இந்தியாவிற்குச் சுற்றுலா செல்கின்றார். போகும் வழியிலே விபத்தொன்றில் மாட்டிக் கொள்ளும் அவரை விமான ஓட்டியான வீர் பிரதாப் சிங்கால் (ஷா ருக் கான்)காப்பாற்றப்படுகின்றார். பின்னர் வீர் தனது சொந்த ஊரான பஞ்சாப்பிற்கு சாராவை அழைத்துச்செல்கின்றார்.அங்கு வீரின் பெற்றோர்களின் மனதைக் கொள்ளை கொள்ளும் சாரவை காதலிக்கின்றார் வீர்.சாரா தனது சொந்த நாட்டிற்குத் திரும்பும் தருணம் அவருக்கு கல்யாணம் நிச்சயமாகியிருப்பதாக அறிந்து கொள்கின்றார் வீர்.இதனையடுத்து அவர் தனது காதலை தியாகம் செய்து கொள்கின்றார்.சிறிது காலங்களில் வீரின் மீது தான் காதல் கொண்டிருப்பதாக உணர்ந்து கொள்ளும் சாரா வீரை சந்திப்பதற்காக அவரின் சொந்த ஊருக்குச் செல்லும் அதே சமயம் வீரும் சாராவைக் காண்பதற்காக பாகிஸ்தான் புறப்பட்டுச் செல்கின்றார் இவரின் வருகையினை அறிந்து கொள்ளும் சாராவினை மணக்க இருந்தவர் வீரினை இந்தியாவிலிருந்து வேவு பார்க்க வந்தவரென பொய்க் குற்றச்சாட்டுக்களை சுமத்தி அவரை 22 வருடங்கள் சிறையில் அடைக்கச் செய்கின்றார்.மேலும் 22 வருடங்களின் பின்னர் சாமியா சித்திக் (ராணி முகர்ஜி) என்னும் வழக்கறியனரால் விடுதலை செய்யப்படுகின்றார்.பின்னர் தனது சொந்த ஊரான பஞ்சாப்பில் சாராவைச் சந்திக்கின்றார் வீர் பிரதாப் சிங்.

2004 இந்தித் திரைப்படங்கள்
காதல் திரைப்படங்கள்
இந்திய இந்தித் திரைப்படங்கள்
மிட்னைட் எக்ஸ்பிரஸ் (திரைப்படம்)

மிட்னைட் எக்ஸ்பிரஸ் (Midnight Express) 1978 ஆம் ஆண்டு வெளிவந்த ஆங்கிலத் திரைப்படமாகும். ஆலன் பார்க்கர் இயக்கத்தில் வெளிவந்த இத்திரைப்படத்தில் பிராட் டேவிஸ், ராண்டி குவேட் மற்றும் பலர் நடித்திருந்தனர்.

வகை 

நாவல்படம்

கதை 

1970 களில் பில்லி ஹேய்ஸ் என்னும் அமெரிக்கர் துருக்கியில் உள்ள இஸ்தான்புலில் உள்ள காவல்துறையினரால் தீவிரவாதி என நினைக்கப்பட்டு கைது செய்யப்படுகின்றார். மேலும் அவரது உடலில் போதைப் பொருளை மறைத்துச் சென்ற காரணத்தினாலும் தீவிரவாதிகள் தாக்குதலை ஏற்படுத்தப்போவாதாக எச்சரிக்கையாக இருந்த காவல்துறையினர் இவரை நான்கு ஆண்டுகள் சிறையில் அடைத்தனர். சிறையிலிருந்து தப்பிச் செல்ல பெருதும் முயற்சிகள் மேற்கொள்ளும் ஹேய்ஸ் தப்ப முடியாமல் துருக்கி உயர் நீதிமன்றத்தினால் 1974 இல் முப்பது ஆண்டுகள் சிறையில் அடைக்கப்பட தீர்ப்பைப் பெறுகின்றார். அங்கு பல கொடிய காட்சிகளையும் கொலைகளையும் பார்க்கும் இவர் சிறைக் காவலன் ஒருவனைக் கொன்று விட்டு காவல் புரிந்து வந்த ஒருவனின் உடையுடன் அச்சிறைச்சாலையிலிருரிந்து தப்பிச் செல்கின்றார்.

வெளியிணைப்புகள் 
 சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1978 திரைப்படங்கள்
கொலம்பியா பிக்சர்ஸ் திரைப்படங்கள்
அமெரிக்கத் திரைப்படங்கள்
வல்லிபுரம் வசந்தன்

கப்டன் மில்லர் என அழைக்கப்படும் வல்லிபுரம் வசந்தன் (1 சனவரி 1966 - 5 சூலை 1987) தமிழீழ விடுதலைப் புலிப் போராளியும் முதலாவது கரும்புலியும் ஆவார். இவர் 1987 சூலை 5 அன்று யாழ்ப்பாணம் வடமராட்சிக் கோட்டத்தில் நெல்லியடி மத்திய மகா வித்தியாலத்தில் அமைக்கப்பட்டிருந்த இலங்கைப் படைத்தளம் மீது மேற்கொள்ளப்பட்ட நெல்லியடி சமரில் மரணமடைந்தார்.

வாழ்க்கைக் குறிப்பு 
யாழ்ப்பாணம், துன்னாலையைப் பிறப்பிடமாகக் கொண்ட வசந்தனுடன் கூடப் பிறந்தவர்கள் இரண்டு ஆண்களும் ஒரு பெண்ணும் ஆவர். தந்தை பருத்தித்துறை, இலங்கை வங்கிக் கிளையில் பணி புரிந்தவர். வசந்தன் பருத்தித்துறை ஹாட்லிக் கல்லூரியில் கல்வி கற்றார்.

இயக்கத்தில் இணைவு 

இளம் வயதிலேயே தமிழீழ விடுதலைப் புலிகள் இயக்கத்தில் இணைந்த வசந்தன் மிக விரைவிலேயே கரும்புலிப் பிரிவில் இணைக்கப்பட்டார். இயக்கத்தில் இவர் மில்லர் என அழைக்கப்பட்டார். இலங்கை இராணுவம் வடமராட்சி மீதான தாக்குதலை ஆரம்பித்தபோது, வசந்தன் இயக்கத்திற்காகத் தனது உயிரைக் கொடுக்கத் துணிந்தார். 1987 சூன் 5 ஆம் நாளன்று நெல்லியடி சமரில் வெடிபொருட்கள் நிரப்பப்பட்ட சுமையுந்து ஒன்றை கரவெட்டியில் அமைந்துள்ள நெல்லியடி மத்திய மகா வித்தியாலயத்தில் நிலை கொண்டிருந்த இராணுவத்தினரின் முகாம் மீது செலுத்தி வெடிக்க வைத்தார். இதன் போது 40 இராணுவத்தினர் கொல்லப்பட்டனர். மில்லரின் தாக்குதலை அடுத்து விடுதலைப் புலிகள் இராணுவத் தளம் மீது தாக்குதல்களைத் தொடர்ந்தனர்.

240 கரும்புலிகள் மில்லர் முதலாவது கரும்புலியாகவும், புலிகளின் முதலாவது தற்கொடைப் போராளி எனவும் புகழப்படுகிறார். கரும்புலிகள் நாள் ஆண்டு தோறும் சூலை 5 ஆம் நாள் நினைவுகூரப்பட்டு வருகிறது. இவரது நினைவாக தாக்குதல் நடைபெற்ற இடத்தில் 2002 ஆம் ஆண்டில் மில்லரின் சிலை ஒன்று திறந்து வைக்கப்பட்டது.

இவற்றையும் பார்க்க 
ஈழப் போர்

மேற்கோள்கள் 

1966 பிறப்புகள்
1987 இறப்புகள்
ஈழ விடுதலைப் போராளிகள்
விடுதலைப் புலிகளின் போராளிகள்
யாழ்ப்பாணத்து நபர்கள்
இலங்கையின் வட மாகாண நபர்கள்
ஹாட்லிக் கல்லூரி பழைய மாணவர்கள்
மறுபக்கம்

மறுபக்கம் (The Other Side) (1990) கே. எஸ். சேதுமாதவன் இயக்கத்தில் வெளிவந்த இத்திரைப்படம் நான்கு தேசிய விருதுகளைப்பெற்றது. மேலும் 1990 ஆம் ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது. இந்திரா பார்த்தசாரதி எழுதிய உச்சிவெயில் என்ற குறும்புதினத்தின் திரை ஆக்கமே இப்படம்.

மேற்கோள்கள் 
 

1990 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
சிவகுமார் நடித்த திரைப்படங்கள்
சிறந்த திரைப்படத்திற்கான தேசிய விருது வென்ற தமிழ்த் திரைப்படங்கள்
ராதா நடித்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
மௌன ராகம்

மௌன ராகம்  (Mouna Ragam) பிரபல இயக்குனரான மணிரத்தினத்தின் இயக்கத்தில் 1986 ஆம் ஆண்டு வெளிவந்த திரைப்படமாகும்.

வகை 
நாடகப்படம் / காதல்படம்

கதை 

பெற்றோர்களின் வற்புறுத்தலுக்கு ஏற்ப சந்திரகுமாரை (மோகன்) மணந்து கொள்ளும் திவ்யா (ரேவதி), தனது காதலன் கார்த்திக்கை இழந்த பழைய நினைவுகளை மறக்க முடியாது தனது கணவரிடமிருந்து விலகிச்செல்ல விவாகரத்துக் கேட்கின்றார். அவரின் விருப்பத்திற்கேற்றாற் போல விவாகரத்துப் பெற்றுத் தருகின்றார் சந்திரகுமார். நீதிமன்றத்தின் தீர்ப்பின் பேரில் ஒரு ஆண்டு காலத்திற்கு ஒன்றாக வாழ்கின்றனர். இக்கால கட்டத்தில் இருவருக்கும் ஏற்படும் காதல் இருவரையும் ஒன்று சேர்க்கின்றது.

நடிகர்கள்	
 மோகன்- சந்திரகுமார்
 ரேவதி- திவ்யா 
 கார்த்திக்- மனோகர் 
 வி. கே. ராமசாமி- சந்திரகுமாரின் முதலாளி  
 இரா. சங்கரன் - சந்திரமௌலி
 பாஸ்கர்- திவ்யாவின் சகோதரன்
 காஞ்சனா - வழக்கறிஞர் 
 வாணி- ஜானகி
 கலைசெல்வி-  திவ்யாவின் சகோதரி
 சோனியா - திவ்யாவின் சகோதரி

பாடல்கள் 
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.

விருதுகள்

குறிப்புகள்

மேற்கோள்கள் 
 

1986 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
மணிரத்னம் இயக்கிய திரைப்படங்கள்
இளையராஜா இசையமைத்த திரைப்படங்கள்
மோகன் நடித்த தமிழ்த் திரைப்படங்கள்
கார்த்திக் நடித்த திரைப்படங்கள்
ரேவதி நடித்த தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
நளாயினி தாமரைச்செல்வன்

நளாயினி தாமரைச்செல்வன் (பி. ஆகஸ்ட் 5, 1968, சிறுப்பிட்டி]).
ஈழத்து சிறுகதை எழுத்தாளர், கவிஞர். நூல் விமர்சகர்.

வாழ்க்கைக் குறிப்பு
யாழ்ப்பாணம் சிறுப்பிட்டியைப் பிறப்பிடமாக கொண்ட இவர், சுண்டிக்குளி மகளிர் கல்லூரியில் கல்வி கற்றார். 1990 இல் யாழ்ப்பாணம் பருத்தித்துறையைப் பிறப்பிடமாக கொண்ட தாமரைச் செல்வனை  திருமணம் புரிந்தார். ஒரு மகனும் ஒரு மகளும் உள்ளார்கள். தற்சமயம் சுவிஸ் நாட்டில் வசித்து வருகின்றார்.

இவரது நூல்கள்
நங்கூரம் (கவிதை) (2005)
உயிர்த்தீ (கவிதை) (2005)

வெளி இணைப்புகள்  
 நங்கூரம் - நூலகம் திட்டத்தில்
 உயிர்த்தீ  - நூலகம் திட்டத்தில்
  உயிர்கொண்டு திளைத்தல்..! - வலைப்பதிவு
 சிறுகதைகள்

ஈழத்து எழுத்தாளர்கள்
சுவிட்சர்லாந்து தமிழர்
தமிழ்ப் பெண் எழுத்தாளர்கள்
1968 பிறப்புகள்
கூகுள் பேஜ் கிறியேட்டர்

கூகிள் பேஜ் கிரியேட்டர் கூகிள் ஆய்வுகூடத்திலிருந்து பெப்ரவரி 23, 2006 இலிருந்து சோதனை நிலையிலிருக்கும் சேவையாகும். இது ஜிமெயில் கணக்கு உள்ளவர்கள் இலகுவாக இணையப் பக்கங்களை உருவாக்கப் பயன் படுகின்றது. இன்னமும் இதன் இறுதிப் பதிப்பிற்கான திகதி அறிவிக்கப்படவில்லை.

இது பார்ப்பதையே பெறும் (:en:WYSIWYG) இடைமுகத்தை அளிக்கின்றது. இதில் பயனர்கள் 100 MB அளவான இடவசதியுடன் வலைப் பாவனையையும் பெறுவர்.

கூகிள் பேஜ் இணையப் பக்கமானது உருவாக்கப் பட்டதும் http://username.googlepages.com  என்ற முகவரியில் தோற்றமளிக்கும்.

வசதிகள்
தானாகவே சேமித்தல் - ஜிமெயில் போலவே காலத்துக் காலம் தானாகவே உருவாக்கப்படும் பக்கங்களை சேமிக்கும். 
41 வகையான இணையப் பக்க மாதிரிகள் மூலம் பக்கங்களை வடிவமைக்கும் வசதி
4 விதமான பக்க வடிவமைப்பு
பேஜ் கிரியேட்டர் மட்டுப்படுத்தப்பட்ட அளவிலான HTML மற்றும் CSS நிரல்களை ஆக்கும் வசதி.
ஜாவாஸ்கிரிப்ட் வசதி
பல இணையத்தளங்கள் போன்றல்லாது *.exe கோப்புக்களையும் ஆதரிக்கின்றது. 
மேலேற்றம் செய்யும் கோப்பு ஒன்றின் அதிகபட்ட அளவு 10 மெகாபைட், கோப்பின் அளவு கூடுதலாக இருந்தால் Winrar போன்ற மென்பொருட்களூடாக கோப்பை பிரித்துப் பதிவேற்றலாம். 
HTML நெரடியாக எழுத வசதியில்லாவிட்டாலும் view Source என்பதைத் தெரிவு செய்து மாறறங்கள் செய்யலாம் அல்லது கணினியில் இதை உருவாக்கிவிட்டு இதை மேலேற்றம் செய்து கொள்ளலாம்.

குறைகள்
கூகிள் பேஜ் மின்னஞ்சல் பக்கத்தை இணையப் பக்கத்திற்குப் பயன்படுத்துவதால் குப்பை அஞ்சல்கள் பெருகுவதற்கு வாய்ப்புள்ளது.

வெளியிணைப்புக்கள்
 கூகிள் பேஜ் இணையத்தளம் 
 உத்தியோகபூர்வ கூகிள் பேஜ் கிறியேட்டர் விவாதக் குழு கூகிள் குழுவில்
 கூகிள் இணைய சேவையைக் குறிவைக்கும் ரோஜான்கள்
 கூகிள் பேஜ் இணையத் தள எடுத்துக் காட்டுகள்

கூகுள்
வலைத்தளங்கள்
சத்யமேவ ஜெயதே

சத்யமேவ ஜெயதே (, ) என்பது முண்டக உபநிடத்தின் புகழ்பெற்ற ஒரு மந்திரத்தின் ஒரு பகுதியாகும். இந்தியா சுதந்திரம் அடைந்ததைத் தொடர்ந்து, 26 சனவரி 1950 அன்று, இந்தியா குடியரசாக மாறிய நாளில் இந்திய தேசிய குறிக்கோளாக ஏற்றுக்கொள்ளப்பட்டது. 

இது அசோக சிங்கத் தூபியின் தலைப்பகுதியின் அடிவாரத்தில் தேவநாகரி எழுத்தில் பொறிக்கப்பட்டுள்ளது, இந்திய தேசிய இலச்சினையின் ஒருங்கிணைந்த பகுதியாகவும் உள்ளது. அனைத்து இந்திய ரூபாய்களிலும், தேசிய ஆவணங்களிலும் சின்னம் மற்றும் "சத்யமேவ ஜெயதே" என்ற சொற்கள் பொறிக்கப்பட்டிருக்கும்.

தோற்றம் மற்றும் பொருள் 
இக்குறிக்கோள் முண்டக உபநிடதத்தில் 3.1.6வது மந்திரத்தில் உள்ளது. மந்திரமும் மொழிபெயர்ப்பும் பின்வருமாறு:

தேவநாகரி எழுத்துமுறையில்
सत्यमेव जयते नानृतं सत्येन पन्था विततो देवयानः।
येनाक्रमन्त्यृषयो ह्याप्तकामा यत्र तत् सत्यस्य परमं निधानम्॥

எழுத்துப்பெயர்ப்பு
 ஆங்கிலத்தில்
satyameva jayate nānṛtaṃ
satyena panthā vitato devayānaḥ
yenākramantyṛṣayo hyāptakāmā
yatra tat satyasya paramaṃ nidhānam
தமிழில்
ஸத்யமேவ ஜயதே நாந்ருதம்
ஸத்யேன பந்தா2 விததோ தே3வயான: ।
யேனாக்ரமந்த்ய்ருஷயோ ஹ்யாப்தகாமா:
யத்ர தத்ஸத்யஸ்ய பரமம் நிதா4னம் ॥

மொழிப்பெயர்ப்பு
சுவாமி குருபரானந்தர் வழங்கிய தமிழ் உரை:
வாய்மையே வெல்லும். பொய்மை வெல்லாது. எந்த ப்ரஹ்ம லோகத்தில் ஸத்யத்தினால் அடையப்படும் அந்த மேலான லக்ஷ்யம் உண்டோ. 
அந்த லோகத்தை ஆசைகள் நீங்கிய ரிஷிகள் எந்தப் பாதையினால் அடைகிறார்களோ, அந்த ஒளி பொருந்திய பாதை ஸத்யத்தினால் அமைக்கப்பட்டுள்ளது.

தமிழ்நாடு அரசு இலச்சினையில் தமிழாக்கம் 

இந்தியா விடுதலை அடைந்த பிறகு, இந்திய அரசால் ஏற்றுக் கொள்ளப்பட்ட தமிழ்நாடு அரசு இலச்சினையில் தேவநாகரி எழுத்தில் "சத்யமேவ ஜெயதே" என இருந்தது, இதை "வாய்மையே வெல்லும்" என்று 1967ஆம் ஆண்டு கா. ந. அண்ணாதுரை முதலமைச்சராக இருந்த காலத்தில் மாற்றப்பட்டது.

மேற்கோள்கள்

இந்திய தேசியச் சின்னங்கள்
இந்திய அரசுத் தொடர்பான கட்டுரைகள்
அட்சரகாலம்

அட்சரகாலம் ஸ்வரங்களின் கால அளவைக் குறிப்பது ஆகும். ஸ ரி க ம ப த நி என்னும் கீல் ஸ்வரங்களுக்கு ஒவ்வொரு அட்சர காலமும், ஸா ரீ கா மா பா தா நீ என்னும் நெடில் ஸ்வரங்களுக்கு இவ்விரண்டு அட்சர காலமும் வரும். , எனும் காற்புள்ளி ஒரு அட்சர கால கார்வை ஆகும். ; எனும் அரைப் புள்ளி இரண்டு அட்சர கால அளவைக் கொண்டது. என்வே ஸா, என்பதன் அட்சர காலம் மூன்று ஆகும். மா; என்பதன் அட்சர காலம் நான்கு ஆகும்.

உ+ம் :	ஸா ரீ கமா, பதா; என்பதன் அட்சரகாலங்கள் 12 ஆகும்.

கருநாடக இசை
கிருதி

கிருதி இசை வடிவங்களில் மிகச் சிறந்ததும் அரங்கிசை வகைகளில் மிக முக்கியமானதும் ஆகும். தற்காலத்து அரங்கிசை நிகழ்ச்சிகளில் கிருதிகளைப் பாடுவதற்கு அல்லது இசைப்பதற்குத் தான் அதிகமான நேரம் ஒதுக்கப்பட்டுள்ளது. ஏனெனில் கிருதிகளை அதிகம் பாடும் போது அவற்றைப் பாடுவோர்க்கும், அவற்றைக் கேட்போருக்கும் அரியதோர் இசையின்பம் ஏற்படுகின்றது. பல இசைவாணர்களும் கிருதிகள் வழியாகப் பல அரும்பெரும் கருத்துக்களையும் தங்கள் உள்ளத்தில் எழுந்த உணர்ச்சிகளையும் வெளிப்படுத்தியுள்ளனர். கிருதிகளில் கற்பனை சுரம், நிரவல் முதலியன பாடுவதற்கு ஏற்ற இடங்கள் உள்ளன.

கிருதிகள் பல்லவி, அனுபல்லவி, சரணம் என்னும் பகுதிகளைக் கொண்டவை. சில கிருதிகளில் அனுபல்லவி இருக்காது. அப்போது சரணத்திற்கு "சமஷ்டி சரணம்" என்று பெயர். சில சமயங்களில் சரணங்கள் ஒன்றுக்கு மேற்பட்டவையாகவும், ஒரே தாதுவால் (சுரக் கோர்வை) அல்லது வெவ்வேறு தாதுக்களால் அமைக்கப்பட்டோ இருக்கலாம். சாகித்தியம் இறைவனை பற்றியதாகவோ, உலகியலைப் பற்றியதாகவோ இருக்கலாம். கிருதியின் எல்லை 1 ½ ஸ்தாயி முதல் 2 ஸ்தாயி வரை உள்ளது. அனாகத, அதீத எடுப்புக்கள் கையாளப்படுகின்றன. கிருதிகள் எல்லா விதமான இராகங்களிலும் அமைக்கப்பட்டுள்ளன. இராகங்களின் வடிவம் அழிந்து போகாமல் இருப்பதற்குக் கிருதிகள் தான் காரணம் என்று கருதப்படுகிறது.

கிருதிகளை இயற்றியோர்
 முத்துத் தாண்டவர்.
 தியாகராஜர்.
 சியாமா சாஸ்திரிகள்.
 பாபநாசம் சிவன்
 முத்துசுவாமி தீட்சிதர்.
 சுப்பராய சாஸ்திரி
 மைசூர் சதாசிவராயர்
 வீணை குப்பய்யர்
 சுவாதித் திருநாள்
 பட்டணம் சுப்பிரமணிய ஐயர்

சமுதாயக் கிருதிகள் (தொகுதிக் கிருதிகள்)
ஒரு குறிப்பிட்ட பொருளைப் பற்றி வரைமுறையாக இயற்றப்பட்ட கிருதிகளின் தொகுப்பைச் சமுதாயக் கிருதிகள் என்று கூறுவர். எடுத்துக்காட்டுக்கள்	:

மேற்கோள்கள்

உருப்படிகள்
கருநாடக இசை
கிருதிகள்
ஆசௌச தீபிகை

ஆசௌச தீபிகை என்பது பிறப்புகளால் உண்டாகும் விலக்குகளை விளக்கும் நூல். இதனை 17ஆம் நூற்றாண்டில் வாழ்ந்த தமிழாசுர முனிவர் இயற்றினார்.

அச்சுப்பதிவு
 ஆசௌச தீபிகையை யாழ்ப்பாணம் வண்ணை மா. வைத்தியலிங்கபிள்ளை 1882 இல் அச்சிட்டு வெளியிட்டார்.
 துன்னாலை ஆ. சபாரத்தினக்குருக்கள் தமிழ் ஆசௌச தீபிகைக்குத் தாத்பரிய உரை தந்துள்ளார். பருத்தித்துறையில் இது அச்சிடப்பட்டு வெளியிடப்பட்டது.
 கொக்குவில் இ. சி. இரகுநாதையர் ஆசௌச தீபிகைப் பதிப்பொன்றை வெளியிட்டுள்ளார்.

மேற்கோள்கள் 

இந்து சமய நூல்கள்
நூல்கள்
காக்குஷி-தோரிடே நோ சான்-ஆகுனின்

காக்குஷி-தோரிடே நோ சான்-ஆகுனின் ஆங்கிலத்தில் (The Hidden Fortress) 1958 ஆம் ஆண்டு வெளிவந்த ஜப்பானிய மொழித் திரைப்படமாகும்.அகிரா குரோசாவா இயக்கத்தில் வெளிவந்த இத்திரைப்படத்தில் டோஷிரோ மிபூன்,மிசா யுஹெரா மற்றும் பலர் நடித்திருந்தனர்.

வகை 

நகைச்சுவைப்படம் / நாடகப்படம்

கதை 

மக்காபெ தனது நாட்டு இளவரசியாரைக் காப்பாற்றுவதே முக்கிய கொள்கையாக இருக்கும் ஒரு வீரன். மேலும் இவரது வழியில் தங்கம் கிடைக்கும் என வந்த இரு முட்டாள்கள் மாட்டிக்கொள்ளவே அவர்களிற்குத் தங்கம் இருக்கும் இடத்தை தெரிவிக்கப்போவதாக கூறிக்கொள்ளும் மக்காபெ அவர்கள் இருவரையும் அலைக்கழிக்கின்றார்.ஆரம்ப காலங்களில் மக்காபெ எனும் கொள்ளைக்காரனைத்தேடி வரும் அவ்விருவரும் வருகின்றனர் ஆனால் அவரிடமே கூலிகளாக வேலை செய்வதென்பதறியாது பின்பு அவ்வுண்மையத் தெரிந்து கொள்கின்றனர்.இவரிடமிருந்து தப்பிச்செல்ல பலமுறை முயன்றும் முடியவில்லை தோற்றுப்போகின்றனர்.இளவரசியார் ஒருவரை இவர் கடத்தி வந்ததாக தம் ஊரில் அறிந்து வந்த இவ்விரு முட்டாள்களும் அவ்விளவரசியாரைக் காப்பாற்றுவதற்காகவே மக்கபெ இவ்வாறு தலைமறைவான இடத்தில் தங்கியுள்ளார் என்பதனைப் அறியாது உள்ளனர்.இதற்கிடையில் இளவரசியாரை மக்கபே எவ்வாறு காப்பாற்றுகின்றார் என்பது திரைக்கதை முடிவு.

சப்பானிய மொழித் திரைப்படங்கள்
சப்பானிய திரைப்படங்கள்
பகெலி

பகெலி (paheli) திரைப்படம் ஹிந்தித்திரை நடிகர்களான ஷா ருக் கான் மற்றும் ராணி முகர்ஜி ஆகியோரின் நடிப்பில் வெளிவந்த திரைப்படமாகும்.மேலும் இத்திரைப்படம் 2005 ஆம் ஆண்டிற்கான ஆஸ்கார் விருது பெறுவதற்கான போட்டிக்கு அனுப்பி வைக்கப்பட்டது குறிப்பிடத்தக்கது.

வகை 

காதல்படம் / பேய்ப்படம்

கதை 

கிஷனை மணம் செய்து கொள்வதற்காக ஆயத்தம் செய்யும் லச்சி தனது வருங்கால கணவரின் வியாபார விருப்பங்களுக்கிணைய பிரியும் பொழுது அவர் ஒரு ஆவியினை சந்திக்கின்றார் ஆரம்ப காலத்தில் அவரது கணவரின் உருவைப்பெற்ற அந்த ஆவி லச்சியின் மீது இருந்த காதல் காரணமாக அவரைப் பின் தொடர்கின்றது.லச்சியின் வருங்கால கணவரைப் போல உருவத்தினை பெறும் ஆவி தான் ஒரு ஆவியென்ற உண்மையை லச்சியிடம் மாத்திரமே கூறுகின்றது.

2005 இந்தித் திரைப்படங்கள்
இந்திய இந்தித் திரைப்படங்கள்
தில் சே

தில் சே (உயிரே) திரைப்படம் 1998 இல் வெளியிடப்பட்ட ஹிந்தித் திரைப்படமாகும்.மணிரத்னம் இயக்கத்தில் வெளிவந்த இத்திரைப்படம் தமிழ் மற்றும் தெலுங்கு மொழிகளில் மொழிபெயர்ப்பு செய்யப்பட்டு பின்னர் வெளியிடப்பட்டதும் குறிப்பிடத்தகுந்தது.

வகை 

காதல்படம் / நாடகப்படம்

கதை 

அமர்காந்த் வர்மா (ஷா ருக் கான்) பத்திகையாளராவார்.அனைத்திந்திய வானொலியில் பணிபுரியும் இவர் மேக்னாவை (மனீசா கொய்ராலா) ஒரு புகையிரத சாலையில் சந்திக்கின்றார்.அவரிடம் காதல் வசப்படும் வர்மா பின் தொடர்ந்து சென்று காதலிப்பதையும் கூறுகின்றார்.இதனைப் பொருட்படுத்தாது இருக்கும் மேக்னா தனக்கு மணம் ஆகிவிட்டதென பொய் கூறுகின்றார்.ஒரு தீவிரவாதப் பெண்ணாகவும் காஷ்மீர் பகுதியிலிருந்து இந்தியப் படைகளினால் தங்கள் குடும்பத்திற்கு ஏற்படும் அவல நிலைகளினால் தீவிரவாதியாக மாற்றப் படுகிறாள் எனவும் தெரிந்து கொள்ளும் வர்மா அவளிடம் நோக்கிச் செல்கின்றார்.இறுதியில் அவரைப் பார்க்கும் வர்மா அவள் தற்கொலைதாரியாக உடலில் வெடி மருந்துகளைச் சுமந்து செல்வதை உணராமல் அவள் அருகில் செல்கின்றார்.எதிர்பாராத விதமாக வெடித்த அவள் உடலில் சுமந்து சென்ற வெடிப்பொருளினால் இருவரும் இறக்கின்றனர்.

விருதுகள் 

1999 பெர்லின் உலகத்திரைப்பட விழா (ஜேர்மன்)
  வென்ற விருது-நெட்பாக் விருது-மணிரத்னம்
1999 தேசியத் திரைப்பட விருது (இந்தியா)
  வென்ற விருது -சில்வர் லோட்டஸ் விருது - சிறந்த ஒளிப்பதிவு -சந்தோஷ் சிவன்
  வென்ற விருது -சில்வர் லோட்டஸ் விருது - சிறந்த ஒலிப்பதிவு - H.சிறீதர்
1999 பில்ம்பேர் விருதுகள் (இந்தியா)
  வென்ற விருது - சிறந்த புதுமுக நட்சத்திரம் - பிரீத்தி சிந்தா
  வென்ற விருது - சிறந்த பாடலாசிரியர் - குல்சார்
  வென்ற விருது - சிறந்த ஆண் பாடகர் - சுக்விந்தர் சிங் சையா சையா பாடலிற்காக
  வென்ற விருது - சிறந்த இசையமைப்பாளர் - ஏ.ஆர்.ரஹ்மான்
  வென்ற விருது - சிறந்த சிகை அலங்காரம் - பாராஹ் கான்
  வென்ற விருது - சிறந்த ஒளிப்பதிவு - சந்தோஷ் சிவன்

மேற்கோள்கள்

1998 இந்தித் திரைப்படங்கள்
காதல் திரைப்படங்கள்
1998 திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஏ. ஆர். ரகுமான் இசையமைத்த திரைப்படங்கள்
இந்திய இந்தித் திரைப்படங்கள்
குட்பெலாஸ்

குட்பெலாஸ்ஸ்(ஆங்கிலம்:GoodFellas) 1990 ஆம் ஆண்டு வெளிவந்த ஆங்கிலத் திரைப்படமாகும். மார்டின் ஸ்கோர்சேசி இயக்கத்தில் வெளிவந்த இத்திரைப்படத்தில் ரே லியோட்டா, ரோபேர்ட் டி நிரோ மற்றும் பலர் நடித்திருந்தனர்.

ஆங்கிலத் திரைப்படங்கள்
1990 திரைப்படங்கள்
வார்னர் புரோஸ். திரைப்படங்கள்
அமெரிக்கத் திரைப்படங்கள்
சிட்டிசன் கேன்

சிட்டிசன் கேன் (Citizen kane) 1941 ஆம் ஆண்டு வெளிவந்த ஆங்கிலத் திரைப்படமாகும்.ஓர்சன் வெல்ஸ் இயக்கத்தில் வெளிவந்த இத்திரைப்படத்தில் ஜோசப் கோட்டன் டோர்த்தி கோமிங்கோர் போன்ற பலர் நடித்துள்ளது குறிப்பிடத்தக்கது.

வகை 
மர்மப்படம் / நாடகப்படம்

கதை 

சார்ள்ஸ் ஃபோஸ்ட்டெர் கேன் ஒரு வியாபாரியின் மகனாவார் தனது சிறு வயதுமுதல் செல்வந்தராக இருக்கும் இவர் தனக்கென்ற ஒரு அரசியல் கட்சியை ஏற்படுத்திக்கொள்கின்றார்.பின்னர் அவ்வரசியலில் இருந்து படிப்படியே உயர்ந்து செல்லும் இவர் தனது காதலியைக் கண்டுகொள்ளாதுமிருக்கின்றார்.பணமே மிக முக்கியமானதாகக் கருதும் இவர் இறுதியில் தனது மிகப்பெரிய அரண்மனையின் தோற்றம் கொண்ட வீட்டில் தனியே இருக்கின்றார்.யாரின் உதவியுமின்றி தனியே இறந்தும் போகின்றார்.இவரின் வாழ்க்கையினை ஆரம்பத்தில் தெரிந்துகொள்ள முடியாத பத்திரிகையாளர் ஒருவர் அவரைப் பற்றிய தகவல்களை திரட்டிவருகின்றார்.இவரைப்பற்றி பலரும் பல கருத்துக்களைத்தெரிவிக்கும் பொழுது ரோஸ்பட் என்னும் பெயர் அடிபடுகின்றது அதென்ன ரோஸ்பட் என்ற ஆராய்வில் ஈடுபடுகின்றார் அப்பதிரிகையாளரும்.அச்சமயம் அவர் இறந்து போகும் பொழுது ரோஸ்பட் என்ற பெயரைக் கொண்ட பொருளை அவர் வாழ்ந்த மனையிலிருந்து கண்டெடுக்கின்றனர்.இதனைப் பற்றி பல விடயங்கள் ஆராய்ந்தும் அவர்களுக்கு அர்த்தம் தெரியவில்லை.அதே சமயம் அவர் இறக்கும் சமயமும் அந்த ரோஸ்பட் பெயரை உச்சரித்துவிட்டே இறக்கின்றார் என்பதும் குறிப்பிடத்தக்கது.அதன் பின்னர் அப்பெயரானது அவர் சிறுவயதில் உள்ளபோது அவர்வைத்துவிளையாடிய பனிச்சறுக்கு விளையாட்டுப்பொருளாகும், அச்சிறுவாழ்க்கையினை அவர் இறக்கும் பொழுது விரும்பியிருக்கின்றார் என்பதும் குறிப்பிடத்தக்கது.

விருதுகள்

ஆஸ்கார் விருது 
வென்ற விருது:
 சிறந்த திரைக்கதை - ஓர்சன் வெல்ஸ் மற்றும் ஹெர்மேன் ஜே.மன்கிவிக்ஸ்
பரிந்துரைக்கப்பட்ட விருது:
 சிறந்த திரைப்படம் 
 சிறந்த இயக்குநர் 
 சிறந்த நடிகர் - ஓர்சன் வெல்ஸ்
 சிறந்த படத்தொகுப்பு - ரோபேர்ட் வைஸ்
 சிறந்த கலை இயக்குநர் - பெரி ஃபெர்கசன், ஏ.ரோலாண்ட் ஃபீல்ட்ஸ், வான் நெஸ்ட் போல்க்லேஸ், டாரெல் சிவெரா
 சிறந்த ஒளிப்பதிவு(கறுப்பு வெள்ளைப்படம்) - கிரெக் டொலாண்ட்
 சிறந்த ஒலியமைப்பு - ஜோன் ஆல்பேர்க்
 சிறந்த இசையமைப்பு - பெர்னாட் ஹெர்மன்

மேற்கோள்கள்

ஆங்கிலத் திரைப்படங்கள்
நாடகத் திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
அறிமுக இயக்குநர் திரைப்படங்கள்
அமெரிக்க கறுப்புவெள்ளைத் திரைப்படங்கள்
அலெக்சாண்டர் (திரைப்படம்)

அலெக்ஸாண்டர் திரைப்படம் 2004 ஆம் ஆண்டு வெளிவந்த ஆங்கிலத் திரைப்படமாகும்.மாவீரன் அலெக்சாந்தரின் வார்க்கை வரலாற்றினைப் பிரதிபலிக்குமாறு வெளிவந்த இத்திரைப்படத்தினை பிரபல ஹாலிவுட் திரைப்பட இயக்குநரான ஒலிவர் ஸ்டோன் இயக்கத்தில் வெளிவந்திருப்பது குறிப்பிடத்தக்கது.

மேற்கோள்கள்

ஆங்கிலத் திரைப்படங்கள்
2004 திரைப்படங்கள்
வார்னர் புரோஸ். திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
செருமானியத் திரைப்படங்கள்
பிரெஞ்சுத் திரைப்படங்கள்
சாமுராய் ஜாக்

சாமுராய் ஜாக் (Samurai Jack) என்பது கார்டூன் நெட்வொர்க் தொலைக்காட்சி அலைவரிசையில் ஆகஸ்டு 2001 இலிருந்து செப்டம்பர் 2004 வரை ஒளிபரப்பப்பட்டு வந்த ஒரு சிறுவர்களுக்கான தொலைக்காட்சித் தொடர். ஜெண்டி டாட்டாகோவ்ஸ்கி என்பவரின் உருவாக்கத்தில் வெளியிடப்பட்ட இத்தொடர் உலகெங்கிலும் பல பகுதிகளில் உள்ள கார்டூன் நெட்வொர்க் ரசிகர்களாலும் பார்த்து மகிழப்பட்டது குறிப்பிடத்தக்கது.

குரல் நடிகர்

ஆங்கிலத் தொலைக்காட்சித் தொடர்கள்
இயங்குபட தொலைக்காட்சி தொடர்கள்
8½ (திரைப்படம்)

8½ 1963 ஆம் ஆண்டு வெளிவந்த இத்தாலிய மொழித் திரைப்படமாகும். பெடெரிக்கோ பெலினி இயக்கத்தில் வெளிவந்த இத்திரைப்படத்தில் மார்செல்லோ மாஸ்ரோலியானி, கிளௌடியா கார்டினேல் மற்றும் பலர் நடித்திருந்தனர்.

மேற்கோள்கள்

வெளி இணைப்புகள் 

சிகாகோ சன்-டைம்ஸ்  
கார்டியன் டெரிக் மால்கம்
அலெக்ஸ்சான்டர் செசான்க்

இத்தாலிய மொழித் திரைப்படங்கள்
1963 திரைப்படங்கள்
ஆங்கிலத் திரைப்படங்கள்
இத்தாலியில் படமாக்கப்பட்ட திரைப்படங்கள்
கிரிசு

க்ரிஷ், 2006ஆம் ஆண்டு வெளிவந்த இந்தி மொழி பொழுதுபோக்குத் திரைப்படமாகும். ராகேஷ் ரோஷனின் இயக்கத்தில் வெளிவந்திருக்கும் இத்திரைப்படத்தில் ஹிரித்திக் ரோஷன், பிரியங்கா சோப்ரா மற்றும் பலர் நடித்துள்ளனர். கோயி... மில் கயா என்ற திரைப்படத்தின் இரண்டாம் பாகமாக இப்படம் எடுக்கப்பட்டது. இத்திரைப்படம் இதே பெயரில் மொழிமாற்றப்பட்டு தமிழிலும் வெளிவந்தது. எனினும், இந்தி மொழி வடிவம் பெற்ற வணிக வெற்றியைத் தமிழ் வடிவம் பெறவில்லை. குழந்தைகளை கவரும் வண்ணம் இத்திரைப்படத்தின் கதையும் படமாக்கமும் இருந்தன.

வெளியிணைப்புகள் 
 க்ரிஷ் புகைப்படத் தொகுப்பு

2006 இந்தித் திரைப்படங்கள்
2006 திரைப்படங்கள்
இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்திய இந்தித் திரைப்படங்கள்
ரங் தே பசந்தி (திரைப்படம்)

ரங் தே பசந்தி  (இந்துஸ்தானி: रंग दे बसंती, رنگ دے بسنتى) திரைப்படம் ஜனவரி 26,2006 ஆம் ஆண்டு வெளிவந்த பாலிவுட் திரைப்படமாகும்.கோல்டன் குலோப் விருதிற்காக ஜூலை 6,2006 ஆம் ஆண்டும் மற்றும் 2007 ஆம் ஆண்டு நடைபெற்ற ஆஸ்கார் விருதுகளுக்காகவும் பரிந்துரைக்கப்பட்டது இத்திரைப்படம் மேலும் இந்திய ரூபா 345.5 கோடி வரையிலான வசூல் சாதனையை இத்திரைப்படம் பெற்றிருப்பதும் குறிப்பிடத்தக்கது.

கதை

பிரித்தானியாவைச் சேர்ந்த பெண்மணியொருவர் தனது பாட்டனார் டைரியில் குறிப்பிட்டிருந்தது போன்று இந்திய சுதந்திரப் போராட்ட வீரர்களைப் பற்றி விபரணப்படம் எடுப்பதற்காக இந்தியாவிற்கு வருகை தருகின்றார்.அங்கு இவரின் தோழியாகப் பழகும் சோனியா (சோகா அலி கான்) மூலம் இவரின் திரைப்படத்தில் நடிப்பதற்குத் தேவையான கதாபாத்திரங்களாக டல்ஜீத் (அமீர் கான்) கரன் சிங்கனியா (சித்தார்த்),அஸ்லாம் (குனால் கபூர்),மற்றும் சுகி (ஷர்மான் ஜோஷி) போன்றவர்களை அறிந்துகொள்கின்றார்.ஆரம்பத்தில் இதனை மறுக்கும் அவர்கள் பின்னர் நடிப்பதற்கு ஒப்பும் கொள்கின்றனர்.இவர்களைத் தொடர்ந்து அரசியல்வாதியாக விளங்கும் லக்ஸ்மன் பாண்டே (அதுல் குல்கர்னி)யும் சேர்ந்து கொள்கின்றார்.இவ்விபரணப் படத்தின் மூலம் இந்திய சுதந்திரப் போராட்டத்தின் வரலாற்று உண்மைகளை அறியும் இவர்கள் இந்தியாவிற்கு உதவி புரிவதில் தீவிரம் அடைகின்றனர்.இதனைத் தொடர்ந்து சோனியாவின் கணவரான விமான ஓட்டுநரான அஜெய் (மாதவன்)
விபத்தில் இறந்து விட்டதாகச் செய்திகள் வந்தன.இச்செய்தி பின்னர் அரசியல்வாதிகளின் பொய்யான கூற்றென்பதனை அறியும் இவரின் நண்பர்கள் அமைதி முறையில் போராடுகின்றனர்.இதனைப் பொருட்படுத்தாது இருக்கும் இந்திய அரசியல்வாதிகளை வன்முறை மூலம் அணுக ஆரம்பிக்கின்றனர்.வன்முறையில் ஈடுபட்டனரா மேலும் இதன் பின்னர் என்ன நடந்தது என்பது கதையின் முடிவாகும்.

வெளியிணைப்புகள்
அதிகாரப்பூர்வத் தளம்
ஜஎம்டிபி இணையத்தில்

மேற்கோள்கள்

2006 இந்தித் திரைப்படங்கள்
இந்திய இந்தித் திரைப்படங்கள்
தேவ்தாஸ் (2002 திரைப்படம்)

தேவ்தாஸ் திரைப்படம் 2002 ஆம் ஆண்டில் 10.9 மில்லியன் அமெரிக்க டாலர்கள் கொண்டு தயாரிக்கப்பட்ட மேலும் இந்தியாவில் 2002 வரை அதிக பணம் கொண்டு தயாரிக்கப்பட்ட ஹிந்தித் திரைப்படமும் ஆகும்.

வகை 
நாடகப்படம் / காதல்படம்

கதை 
 
லண்டனிலிருந்து இந்தியாவிற்கு புறப்படும் தேவ்தாஸ் (ஷா ருக் கான்) அங்கு சிறுவயது தோழியான அண்டை வீட்டுத் தோழியான பார்வதியைச் (ஜஸ்வர்யா ராய்) சந்தித்துக்கொள்கின்றார்.இவரை வரவேற்கும் பார்வதியின் பெற்றோர் பார்வதிக்கே தேவ்தாஸைத் திருமணம் செய்து வைப்பதென ஏற்பாடு செய்கின்றனர்.ஆனால் தேவ்தாஸின் சகோதரியோ பார்வதியின் தாயார் ஒரு கூத்தாட்டக்காரி என்றும் மேலும் பார்வதியத் திருமணம் செய்து கொண்டால் கௌரவம் குறைந்துவிடும் எனவும் கூறுகின்றார்.இதனைக் கேட்டு கோபம் கொள்ளும் பார்வதியின் தாயும் பார்வதிக்கு வேறு மாப்பிள்ளையைப் பார்க்கின்றனர்.தேவ்தாஸும் தனது இறுதி மூச்சுவரை பார்வதியை நினைத்து மது அருந்தியே தன் உயிரை மாய்த்துக் கொள்கின்றார்.

2002 இந்தித் திரைப்படங்கள்
காதல் திரைப்படங்கள்
இந்திய இந்தித் திரைப்படங்கள்
மதர் இந்தியா

மதர் இந்தியா(இந்தியத் தாய்)  இத்திரைப்படம் 1957 ஆம் ஆண்டில் வெளிவந்த ஹிந்தி மொழித் திரைப்படமாகும்.மேலும் இந்திய திரைப்பட வரலாற்றில் முதல் முறையாக ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படம் என்ற பெருமையைக் இத்திரைப்படம் கொண்டிருப்பது குறிப்பிடத்தக்கது.

கதை 

புதிதாக திருமணமாகும் தம்பதியினர்களான ரதாவும் சாமுவும் தோட்ட வேலை பார்த்துக் கொள்ளும் தொழிலாளலர்களும் இருவரிடத்தும் மிகுந்த அன்பும் கொண்டவர்களாகவும் விளங்கினர்.ஆனால் அத்தோட்ட வேலைகளூக்கு உதவும் வகையில் அவர்கள் ஒருவனிடம் கடன் உதவி கேட்டுப் பெற்றிருந்தனர்.கடனுதவியை வழங்கியவனோ வட்டிப் பணத்தைப் பெறுவதற்குப் பதிலாக சாமுவின் நிலத்தில் பல கால்வாசியைப் பெற்றான் வஞ்சகமாக.இதனை அறியாதவர்களாக படிப்பறிவு பெற்றிராத சாமுவும் அவன் மனைவியும் பின்னைய காலங்களில் பெரும் துயருக்கு உள்ளாகின்றனர்.
சிறிது காலங்களில் கணவனை இழக்கும் ராதா தன் பிள்ளைகளைப் பட்டினிப் பசியிலிருந்து காப்பாற்றுவதற்கு துயரங்களையும் பொருட்படுத்தாது உழைக்கின்றார்.பின்னர் அவரின் இரு மகன்களும் வளர்ந்து அவரை எந்த ஒரு குறையுமின்றி வைத்திருக்கின்றனர்.இரு மகன்களில் ஒருவன் மட்டும் எதற்கும் அஞ்சாதவனாகப் பிறந்தான்.அவன் தனது தாயை மதிக்காது தம் நிலச்சொத்துக்களை அபகரித்து குடும்பத்தினை ஏமாற்றிய கடனுதவி செய்தவனை கொலை செய்கின்றான்.இதனைப் பலமுறை தடுத்தும் ராதாவால் அவளிம் இரண்டாவது மகனை நல்லவனாக உயர்த்த முடியவில்லை.திடீரென ஒரு நாள் அவன் காதலித்திருந்த பெண் வேறொருவனுக்கு மணமாகப் போவது தெரிந்து மணப்பெண்ணாக கோலம் பூண்டிருந்த பெண்ணை அலாக்காகத் தூக்கிச் சென்றான் இதனைப் பார்த்த தாயார்.அவனைத் தன் கைகளினாலேயே சுட்டு வீழ்த்துகின்றார்.

1957 இந்தித் திரைப்படங்கள்
இந்திய இந்தித் திரைப்படங்கள்
தேவ்தாஸ் (1955 திரைப்படம்)

தேவ்தாஸ் 1955 ஆம் ஆண்டு வெளிவந்த இந்தி மொழித் திரைப்படமாகும். சரத் சந்திர சட்டோபாத்யாயாவின்  நாவலான தேவதாசை அடிப்படையாகக் கொண்டு விமல் ரோய் இயக்கத்தில் வெளிவந்த இத்திரைப்படத்தில் திலிப் குமார், சுசித்ரா சென் போன்ற பலரும் நடித்திருந்தனர்.

மேற்கோள்கள்

வெளி இணைப்புகள்
 
 Devdas review
 "An analysis of the film at Let's talk about Bollywood"
1955 இந்தித் திரைப்படங்கள்
இந்திய இந்தித் திரைப்படங்கள்
மேயின் ஹூன் நா

மைன் ஹூ நா (இந்தி: मैं हूँ ना) 2004 ஆம் ஆண்டு வெளிவந்த ஹிந்தி மொழித் திரைப்படமாகும், ஃபராஹ் கான் இயக்கத்தில் வெளிவந்த இத்திரைப்படத்தில் ஷா ருக் கான், சுஷ்மிதா சென் மற்றும் பலர் நடித்திருந்தனர்.

சான்றுகள்

2004 இந்தித் திரைப்படங்கள்
அறிமுக இயக்குநர் திரைப்படங்கள்
இந்திய இந்தித் திரைப்படங்கள்
மிஸ்டர் அண்ட் மிஸ்ஸிஸ் ஐயர்

மிஸ்டர் அண்ட் மிஸ்ஸிஸ் ஐயர் (Mr. and Mrs. Iyer) 2002 ஆம் ஆண்டு வெளிவந்த இத்திரைப்படத்தினை பிரபல இந்தியத் திரைப்பட இயக்குனரான அபர்ணா சென் இயக்கினார்.

வகை 
நாடகப்படம்

கதை 

மீனாக்சி ஐயர் (கொங்கொன சென் சர்மா) தமிழ் பிராமண குடும்பத்தைச் சேர்ந்தவராவார். மீனாக்சி தனது 9 மாத பிள்ளையுடன் பேருந்தில் நண்பரின் இல்லத்திற்குச் செல்லும் வழியில் ராஜா சௌத்ரி (ராகுல் போஸ்) எனும் இஸ்லாமிய இளைஞரைச் சந்திக்கின்றார். ஆரம்பத்தில் அவர் ஒரு இந்துவென நினைத்துப் பழகும் பின்னர் ஒரு இஸ்லாமியர் எனத் தெரிந்து அவரிடம் இருந்து விலகியே இருக்கவும் காணப்பட்டார். அவர்கள் பயணம் செய்யும் பேருந்து திடீரென வரும் இந்துக் கும்பலால் தடுத்து நிறுத்தப்படுகின்றது. இஸ்லாமியர்களாக உள்ள அனைவரையும் கொலை செய்யப் போவதாகக் கூறிக்கொள்ளும் அக்கும்பல் இஸ்லாமிய மதத்தவர்களை அழைக்கும் போது அங்கு தன்னுடன் இருந்த ராஜாவைக் மனிதாபிமான அடிப்படையில் காட்டிக் கொடுக்க மறுக்கின்றார் மீனாக்சி. அதே வேளை அக்கும்பல் அங்கு இஸ்லாமியர்களாக இருந்த முதியவர்களை வெளியே வலுக்கட்டாயமாக அழைத்துச் செல்கின்றது. சிறிது நேரங்களில் அருகில் இருக்கும் ஊருக்கு செல்லும் இருவரும் அங்கிருந்த விடுதியொன்றில் தங்குகின்றனர். பின்னர் அங்கு வரும் பலர் கேட்கும் போதெல்லாம் ராஜா தனது கணவர் என அவரைக் காப்பாற்றுவதற்காக கூறிக்கொள்ளும் மீனாக்சி இறுதியில் அவரை காப்பாற்றி பின்னர் புகையிரத நிலையத்திலிருந்து பிரிந்து செல்கின்றார்.

விருதுகள்
2002 லோகார்னோ சர்வதேச திரைப்பட விழா (சுவிர்சலாந்து) 
 வென்ற விருது - நெட்பாக் விருது - அபர்ணா சென்
 இரண்டாவது இடம் - யூத் ஜூரி விருது - அபர்ணா சென்
 பரிந்துரைக்கப்பட்டது- கோல்டென் லெபெர்ட் - மிஸ்டர் அண்ட் மிஸ்ஸிஸ் ஐயர் - அபர்ணா சென்

2002 ஹவாய் சர்வதேச திரைப்பட விழா (அமெரிக்கா) 
 வென்ற விருது - சிறந்த திரைப்படம்  - மிஸ்டர் அண்ட் மிஸ்ஸிஸ் ஐயர் - அபர்ணா சென்

2003 பிலடெல்பியா திரைப்பட விழா (அமெரிக்கா) 
 வென்ற விருது - மக்கள் விருது- சிறந்த திரைப்படம் - மிஸ்டர் அண்ட் மிஸ்ஸிஸ் ஐயர் - அபர்ணா சென்

2003 தேசிய திரைப்பட விருது (இந்தியா) 
 வென்ற விருது - கோல்டன் லோட்டஸ் விருது- சிறந்த இயக்குநர் - அபர்ணா சென் 
 வென்ற விருது - சில்வெர் லோட்டஸ் விருது- சிறந்த நடிகை - கொங்கொன சென் சர்மா 
 வென்ற விருது - சில்வெர் லோட்டஸ் விருது- சிறந்த திரைக்கதை - அபர்ணா சென் 
 வென்ற விருது - நர்கிஸ் டட் விருது- சிறந்த திரைப்படம்- மிஸ்டர் அண்ட் மிஸ்ஸிஸ் ஐயர் - அபர்ணா சென், N. வெங்கடேசன்

2003 சினிமனிலா சர்வதேச திரைப்பட விழா (பிலிப்பைன்ஸ்) 
 வென்ற விருது - சிறந்த திரைக்கதை - அபர்ணா சென்

மேற்கோள்கள்

2002 இந்தித் திரைப்படங்கள்
ஆங்கிலத் திரைப்படங்கள்
இந்திய இந்தித் திரைப்படங்கள்
ஈ.டி. த எக்ஸ்ரா டெரஸ்ரியல் (திரைப்படம்)

ஈ.டி. த எக்ஸ்ரா டெரஸ்ரியல் (E.T the extra terrestrial)  1982 ஆம் ஆண்டு வெளிவந்த ஆங்கிலத் திரைப்படமாகும்.பிரபல ஹாலிவுட் திரைப்பட இயக்குனரான ஸ்டீவன் ஸ்பீல்பேர்க்கின் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைத் தட்டிச் சென்றது குறிப்பிடத்தக்கது.

வகை 
விஞ்ஞானப்படம் / சிறுவர்படம்

கதை 

வேற்றுக்கிரகவாசிகளின் மகன் எனக் கருதப்படும் அந்நிய உருவம் ஒன்று பிரபஞ்சத்திலிருந்து பூமியில் ஒரு பகுதியில் தவறுதலாக வந்து விழுகின்றது. இவ்வுருவம் பூமியில் வாழும் குழந்தை ஒருவனால் அவதானிக்கப்பட்டு முதலில் பயத்தால் அங்கிருந்து ஓடிப் பின்னர் அவனின் வீட்டிற்குள்ளேயே ஒளிந்து கொள்ளவும் செய்தது. பின்னர் அச்சிறுவனுடனும் அக்குடும்பத்துச் சிறுவர்களுடனும் நண்பர்களாகும் அவ்வந்நிய நாட்டு உருவம் அவர்களுடன் கூடி வாழும்பொழுது அவ்வுருவத்தைத் தேடி அதன் பெற்றோர்கள் வந்து பூமியிலிருந்து அழைத்துச் செல்கின்றனர். இதற்கிடையில் நண்பனை விட்டுப் பிரிய மறுக்கும் அவ்வுருவம் பின்னர் அவர்களை விடுத்துச் செல்வது குறிப்பிடத்தக்கது.

சத்யஜித் ராய் எழுதிய கதைக்கரு 

இத்திரைப்படத்தின் கதைக்கருவானது சத்யஜித் ராய் 1960களில் எழுதிய (த ஏலியன்) (the alien) என்ற கதையிலிருந்து பல ஒற்றுமைகள் இருப்பதாகவும் அதன் தழுவலே இத்திரைப்படமெனவும் சத்யஜித் ராயாலால் குற்றம் சுமத்தப்பட்டது. மேலும் இதனை மறுத்த ஸ்டீவன் ஸ்பில்பேர்க் அக்கதையின் கரு அமெரிக்க நகரங்களில் உலவப்பட்டிருக்கும்பொழுது தான் பள்ளியில் படித்துக்கொண்டிருந்தார் எனக் கூறியுள்ளதும் குறிப்பிடத்தக்கது.

மேற்கோள்கள்

ஆங்கிலத் திரைப்படங்கள்
ஆஸ்கார் விருது பெற்ற திரைப்படங்கள்
விஞ்ஞானத் திரைப்படங்கள்
சிறுவர் திரைப்படங்கள்
1982 திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்கத் திரைப்படங்கள்
த டெர்மினேட்டர்

த டெர்மினேட்டர்(The Terminator)1984 ஆம் ஆண்டு வெளிவந்த ஆங்கிலத் திரைப்படமாகும்.ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் அர்னோல்ட் ஸ்வார்செனேக்கர்,மைக்கேல் பியென் மற்றும் பலர் நடித்திருந்தனர்.

திரைப்படத்தின் படி ஆர்னோல் ஸ்வாஸ்நேகர் 2029 ல் இருந்து அனுப்ப பட்ட ஒரு இயந்திர மனிதன். இவரின் நோக்கம் சாரா கோணரை கொலை செய்வது. இதே நேரம் சாரா கோணரைக் காப்பாற்ற மனிதர்கள் கைல் ரீஸ் எனும் மனிதனை அனுப்புகின்றார்கள்.

கதைச் சுருக்கம் 
2029 ல் உலகை இயந்திரங்கள் ஆழுகின்றன. இந்த எதிர்காலத்தில் இருந்து 1984, மே 12 க்கு ஒரு இயந்திரத்தை இயந்திரங்கள் அனுப்புகின்றன. இதற்கான காரணம் 2029ல் இயந்திரத்திற்கு எதிராகப் போராடும் மனித குலத்தின் தலைவரான ஜோன் கானரின் தாயாரான சாரா கோணரை அழிப்பதன் மூலம் இவரின் பிறப்பைத் தடுப்பதற்காகவாகும்.

இதே நேரம் மனிதர்களும் கைல் ரீஸ் என்பவரை சாராவைக் காப்பாற்ற அனுப்புகின்றனர். இயந்திர மனிதனிடம் இருந்து சாராவைக் காப்பாற்றுவதுடன், தன் இன்னுயிரையும் மனித குலத்தின் விடிவுக்காகத் துறக்கின்றார்.

இக்காலப் பகுதியில் இவருக்கும், சாரா கோணருக்கும் உறவு விருத்தியடைவதன் மூலம், இவரே எதிர்காலத்தில் பிறக்கப்போகும் மனிதர்களின் தலைவரான ஜோன் கானரின் தந்தையும் ஆகின்றார்.

ஆங்கில அறிபுனைத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பிரித்தானிய திரைப்படங்கள்
1984 திரைப்படங்கள்
பிரித்தானிய சுதந்திரத் திரைப்படங்கள்
கிளாடியேட்டர் (திரைப்படம்)

கிலாடியேட்டர்(Gladiator) 2000 ஆம் ஆண்டில் வெளிவந்த வரலாற்றுத் திரைப்படமாகும்.ஹாலிவுட்டின் பிரபல இயக்குனரான ரிட்லி சுகாட்டின் இயக்கத்தில் வெளிவந்த இத்திரைப்படத்தில் வரலாற்று நிகழ்வுகள் பல தவறாக காட்சியமைக்கப்பட்டதாக பல வரலாற்று ஆராய்ச்சியாளர்கள் குறை கூறுகின்றனர்.இருப்பினும் இத்திரைப்படம் 73 ஆம் அகடமிய விருது வழங்கும் விழாவில் ஜந்து ஆஸ்கார் விருதுகளைப் பெற்றது. ஹான்ஸ் சிம்மர் இசையமைத்துள்ளார்.

துணுக்குகள் 
இத்திரைப்படத்தில் நடிப்பிற்காக ஆஸ்கார் விருது வென்றார் ரசல் க்ரோவ்.

கதைச் சுருக்கம்

ரோமர் அரசர் தன் மகனை விட அதிகமாக ஒரு படைத் தளபதியை நேசிக்கின்றார். அத்துடன் தனக்குப் பின்னர் அவரே ஆட்சிப் பொறுப்பை ஏற்கவேண்டும் என்றும் விரும்புகின்றார். இந்தத் தகவலை அறிந்துகொள்ளும் அவரது மகன் தந்தையைக் கொலை செய்து தான் ஆட்சிப் பீடம் ஏறுகின்றார் அத்துடன் அந்தத் தளபதியையும் கொலை செய்ய முயற்சிக்கின்றார்.

இதில் தப்பும் தளபதி பின்னர் மன்னரை எவ்வாறு எங்கு சந்திக்கின்றார் என்பதே மிகுதிக் கதை.

விருதுகள்

அகாதமி விருதுகள்

வென்றவை 
 சிறந்த திரைப்படத்திற்கான அகாதமி விருது
 சிறந்த நடிகருக்கான அகாதமி விருது
 சிறந்த உடை அலங்காரத்திற்கான அகாதமி விருது
 சிறந்த இசைக்கான அகாதமி விருது
 சிறந்த திரைவண்ணத்திற்கான அகாதமி விருது

பரிந்துரைக்கப்பட்டவை 
 சிறந்த துணை நடிகருக்கான அகாதமி விருது
 சிறந்த இயக்குனருக்கான அகாதமி விருது

ஆங்கிலத் திரைப்படங்கள்
2000 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
பழிவாங்குதல் குறித்தான திரைப்படங்கள்
பிரித்தானிய திரைப்படங்கள்
பாஃப்டா விருதினை வென்ற திரைப்படங்கள்
இத்தாலியில் படமாக்கப்பட்ட திரைப்படங்கள்
த லாஸ்ட் எம்பெரர்

த லாஸ்ட் எம்பெரர் (The Last Emperor) 1987 ஆம் ஆண்டு வெளிவந்த ஆங்கிலத் திரைப்படமாகும். பெர்னாடோ பெர்டோலுச்சி இயக்கத்தில் வெளிவந்த இத்திரைப்படத்தில் ஜோன் லோன், ஜோன் சென் மற்றும் பலர் நடித்திருந்தனர்.

மேற்கோள்கள்

ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
1987 திரைப்படங்கள்
கொலம்பியா பிக்சர்ஸ் திரைப்படங்கள்
சப்பானிய மொழித் திரைப்படங்கள்
பிரித்தானிய திரைப்படங்கள்
இத்தாலியில் படமாக்கப்பட்ட திரைப்படங்கள்
காந்தி (திரைப்படம்)

காந்தி திரைப்படம் (Gandhi (film))  1982 ஆம் ஆண்டில் ஆங்கிலத்தில் வெளிவந்த வரலாற்றுத் திரைப்படமாகும். காந்தியின் வரலாற்றினை மையமாகக் கொண்டு வெளிவந்த இத்திரைப்படம் 1982 ஆம் ஆண்டில் 8 ஆசுகார் விருதுகளைப் பெற்றது.

காந்தி திரைப்படம் ரிச்சர்ட் ஆட்டன்பரோவுக்கு உலகளாவிய புகழைத் தேடித்தந்தது. ஆஸ்கார் விருது விழாவில் சிறந்த இயக்குநர் மற்றும் சிறந்த திரைப்படத்திற்கான விருதுகளை வாங்க அவர் மேடைக்குச் சென்றபோது பல மேற்கத்தியர்கள் ரசிக்கும்படியாக ரகுபதி ராகவ ராஜாராம் இசைக்கப்பட்டது. மேடையில் அவர் அப்போது கூறியதை எவரும் மறக்க முடியாது. "அன்பு நண்பர்களே, உண்மையில் இந்த விருதுகள் எனக்கோ, பென் கிங்ஸ்லிக்கோ அல்லது தொழில்நுட்பத்திற்காக வென்றவர்களுக்கோ அல்ல. இந்த விருதுகள் மூலமாக நீங்கள் மகாத்மா காந்திக்கும் நாம் அனைவரும் அமைதியாகவும் வாழ வேண்டும் என்ற அவருடைய குறிக்கோளுக்கும் மரியாதை செலுத்துகிறோம்".

நடிகர்கள்
 ஜவகர்லால் நேருவாக ரோஷன் சேத்

மேற்கோள்கள்

புற இணைப்புகள்

 
 
 
 
 Gallery of photos from the set of Gandhi at BAFTA.org
 The Gandhi Nobody Knows (movie feedback) Gandhism.net

இந்திய ஆங்கிலத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
கொலம்பியா பிக்சர்ஸ் திரைப்படங்கள்
மகாத்மா காந்தி குறித்த திரைப்படங்கள்
பிரித்தானிய திரைப்படங்கள்
சாரியட்ஸ் ஆப் பயர்

சாரியட்ஸ் ஆப் பயர் (Chariots Of Fire) 1981 ஆம் ஆண்டு வெளிவந்த ஆங்கிலத் திரைப்படமாகும்.கியூக் ஹட்சன் இயக்கத்தில் வெளிவந்த இத்திரைப்படத்தில் பென் குரோஸ்,ஜயான் சார்லர்சன் மற்றும் பலர் நடித்திருந்தனர். இத்திரைப்படம் ஏழு அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது

விருதுகள்

ஆஸ்கார் விருது

வென்ற விருதுகள் 
 சிறந்த திரைப்படம்
 சிறந்த இசையமைப்பு
 சிறந்த திரைக்கதை
 சிறந்த உடையலங்காரம்

பரிந்துரைக்கப்பட்ட விருதுகள் 
 சிறந்த துணை நடிகர்
 சிறந்த இயக்குநர்
 சிறந்த படத்தொகுப்பு

கேன்ஸ் திரைப்பட விருது 
 சிறந்த துணை நடிகர் - ஜயான் ஹோல்ம் - வென்ற விருது
 Prize of the Ecumenical Jury - கியூக் ஹட்சன்- வென்ற விருது
 Palme d'Or (Golden Palm) - கியூக் ஹட்சன்- பரிந்துரைக்கப்பட்ட விருது

பாப்டா விருது 
 சிறந்த திரைப்படம் (1981)

கிராமி விருது 
 சிறந்த பாப் இசைக்கருவி - ஏர்னி வாட்ஸ்

ஆங்கிலத் திரைப்படங்கள்
1981 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
வார்னர் புரோஸ். திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
அறிமுக இயக்குநர் திரைப்படங்கள்
பிரித்தானிய திரைப்படங்கள்
ஒன் ப்லூவ் ஓவர் த குக்கூஸ் நெஸ்ட் (திரைப்படம்)

வன் ஃப்லூ ஓவர் த குக்கூஸ் நெஸ்ட் (One Flew Over the Cuckoo's Nest) இத்திரைப்படம் அதே பெயரில் 1962 இல் வந்த நாவலின் தழுவலாகும்.1972 இல் வெளியிடப்பட்ட இத்திரைப்படம் 5 ஆஸ்கார் விருதுகளைப்பெற்றது குறிப்பிடத்தக்கது.

கதை 

ராண்டல் பாற்ரிக் மக்மேர்ப்பி ஜாக் நிகோல்சன் சிறைக் கைதியாவான்.சிறையில் இருந்து தப்பி ஓட நினைக்கும் அவன் புத்திசாலித்தனமாக மனநோயாளி போல நடிக்கவே காவல்துறையினர் அவனை மனநோயாளிகள் காப்பகத்திற்கு அழைத்துச் செல்கின்றனர்.அங்கு எந்த ஒரு சிரமமும் இல்லாது வாழும் அவன் அங்கு இருப்பவர்களை தனது பேச்சாலும் அறிவாலும் தன்வசம் பேசச் செய்கின்றான்.மேலும் அங்கிருந்து தப்பிச் செல்வதற்காக அவர்களை உபயோக்கவும் செய்தான் திடீரென அங்கு ஏற்படும் கலவரங்களின் காரணத்தினால் அவனது நண்பனாக இருந்தவனால் அங்கு பணி புரிபவள் அங்குள்ள நோயாளியினைத் தவறுவதலாகக் கொலை செய்யவே கோபம் கொள்கின்றான்.மேலும் அங்கிருக்கும் காவலாளியிடம் தன்னை மன நோயாளி இல்லையென விளக்கும் மக்மேர்ப்பி காவலாளிக்குப் பரிசாக மதுவைப் பரிசாகக் கொடுத்து விட்டு அங்கிருந்து தப்பிச் செல்கின்றான்.

மேற்கோள்கள்

ஆங்கிலத் திரைப்படங்கள்
1975 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
வார்னர் புரோஸ். திரைப்படங்கள்
அமெரிக்க நகைச்சுவை-நாடகத் திரைப்படங்கள்
அமெரிக்கத் திரைப்படங்கள்